राज्य में सहकारिता से जुड़े कुछ लोगों की माने तो यह सरकार हर हाल में सहकारिता के चुनावों बचना चाहती थी। राज्य में सहकारिता ऐसा विभाग है जहां पर सब कुछ चुने हुए बोर्ड के माध्यम से ही होता है। हर निर्णय बोर्ड एवं चुने हुए लोगों द्वारा ही लिया जाता है। यही कारण है कि आपसी सहयोग की भावना से चलने वाले इस विभाग में बोर्ड ही सबसे अहम और निर्णयक होता है। दूसरी तरफ इस सरकार द्वारा सहारिता के चुनाव नहीं करवाने के पीछे कई तर्क दिए जाते हैं। पुराने लोगों की माने तो आज भी सहकारिता के क्षेत्र में कांग्रेसी मानसिकता वाले लोगों का बोल बाला है। इस क्षेत्र में कांग्रेस के लोगों की पकड़ होने के कारण परिणाम वर्तमान सरकार के लिए सुखद संकेत देने की उम्मीद कम होती है। यही कारण है कि यह सरकार हर हाल में इन चुनावों से बचना चाहती थी।